**ALAPÍTÓ OKIRAT**

Az Állatorvostudományi Egyetem Marek József Szakkollégiumról

Alulírottak kézjegyünkkel megerősítjük, hogy az Állatorvostudományi Egyetem hallgatói öntevékeny szervezetként szakkollégiumot alapítunk, melynek céljait és fontosabb ismérveit jelen Alapító Okiratban fektetjük le.

Ezen Okirat által megalapított ÁTE szakkollégiumi önkormányzat kötelezően irányadónak tekinti a Szakkollégiumi Chartát, és a mindenkori jogszabályi előírásokat a szakkollégium működése során, valamint a Szervezeti és Működési Szabályzatának kialakításakor.

**A szakkollégium teljes neve:** Állatorvostudományi Egyetem Marek József Szakkollégium

**A szakkollégium székhelye:** 1148 Budapest, Mogyoródi út 59-63.

**A szakkollégium céljai:**

* A Szakkollégium célja olyan aktív szakmai közösség építése és fenntartása az Állatorvostudományi Egyetemen, amely magas színvonalú szakmai programok nyújtásával elősegíti a tehetséggondozást, önképzést, a kiválasztott szakterületeken mélyebb ismeretek megszerzését, a tudomány művelését.
* A cél tehát magas színvonalú minőségi szakmai képzést nyújtó tehetséggondozási programok fejlesztése, amelyek hozzájárulnak az egyetemi szintű szakmai és emberi közösség kialakításához.
* További cél, hogy a szakkollégium tagjai egyéni és közös munkával szakmai pályájukra kiválóan felkészült, önmagukat folyamatosan művelő, szakmai tudásukat állandóan bővítő, együttes munkára képes, tudományos feladatok végzésére alkalmas és ebben tevékenyen résztvevő szakemberekké váljanak.

**A szakkollégium főbb tevékenységei:**

* Az állatorvosi szakma kérdései iránt az alapképzési kereteken túl érdeklődő hallgatók összefogása;
* A tehetség felismerése és segítése szakmai önművelésében a tehetséggondozás jegyében;
* Extrakurrikuláris kurzuson, kerekasztal-beszélgetések
* Konferenciák, pályázati lehetőségek folyamatos figyelemmel kísérése, információk szolgáltatása;
* A tagok számára Tudományos Diákköri Kutatási versenyen és más szakmai versenyeken történő részvétel ösztönzése és támogatása, ezzel is fokozva a szakkollégium az Egyetem hallgatóinak szakmai és munkaerő-piaci elismerését;
* A hallgatók tudományos munkájának elősegítése, nagy hangsúlyt fektetve a TDK:
	+ munkák közismertségének népszerűsítésére
	+ munkák minőségének és versenyképességének javítására, biztosítására;
	+ versenyek megszervezésének segítése
	+ versenyeken eredményesen szereplő hallgatók támogatására a sikeres pályázati részvételekben, munkájuk gondozására;
* Rendszeres kapcsolattartás az Egyetem korábban végzett szakkollégistáival;
* A tagok tudományos munkájához szükséges kutatás-módszertani ismeretek átadása, a publikációs készség kialakítása;
* Állandó nyitottság és fogadókészség a szakkollégiumi mozgalmat, a szakmai munkát és érdekérvényesítést célzó együttműködést célzó más diákszervezetekkel, folyamatos kapcsolattartás a hasonló profilú szakkollégiumokkal;

A szakkollégium további tevékenységeinek és működésének szabályait a Szervezeti és Működési Szabályzat tartalmazza.

Jelen okirat három eredeti példányban készült.

Kelt: Budapest, 2017. december 6-án.

 rektor kancellár

 tagság képviselője tagság képviselője

 tagság képviselője tagság képviselője

 tagság képviselője tagság képviselője

 tagság képviselője